Mzungu Kichaa

Mzungu Kichaa (oikealta nimeltään Espen Sørensen) on tanskalainen laulaja ja muusikko. Hän syntyi Tanskassa, mutta kasvoi lapsuutensa Tansaniassa, jossa hänen vanhempansa tekivät kehitysyhteistyötä. Perhe muutti Tansaniaan Espenin ollessa kuusivuotias. Tansaniassa hän oppi puhumaan sujuvaa swahilia ja myöhemmin hän vaikutti tansanialaisessa musiikissa muun muassa tuottajana Bongo Records studiolla. Vuonna 2009 Mzungu Kichaa julkaisi ensimmäisen albuminsa nimeltä "Tuko Pamoja".

Ura
Espen Sørensen oli ensimmäisiä artisteja, jotka levyttivät Bongo Records studioilla Dar es Salaamissa 1990-luvun lopulla, yhdessä Juma Naturen, TID:n, Mangwairin, Feroozin ja Professor Jayn kanssa. Tuolloin hän sai myös taiteilijanimensä Mzungu Kichaa eli "Hullu Valkoinen". Hän ei kuitenkaan julkaissut musiikkia vielä tuolloin, lukuun ottamatta muutamia kappaleita, joilla hän vieraili 2000-luvun vaihteessa sekä vuoden 2001 singleä Mambo ya Pwani, joka nousi soittolistojen kärkeen Tansaniassa.Artikkeli AfricanHiphop.com sivustolla. Viitattu 27.7.2012Artikkeli Daily Nation lehden sivustolla. Viitattu 27.7.2012

Espen muutti Britanniaan opiskelemaan musiikki- ja kulttuuriantropologiaa. Valmistuttuaan hän päätti keskittyä jälleen musiikilliseen uraansa ja perusti yhtyeen nimeltä Effigong vuonna 2006. Vuonna 2008 hän päätti jatkaa sooloartistin uraa ja julkaisi ensimmäisen albuminsa nimeltä Tuko Pamoja, Caravan Records levy-yhtiön kautta.Myspace sivustolla. Viitattu 27.7.2012 Levy julkaistiin ensin vain Itä-Afrikassa, mutta sen saatua huomiota myös eurooppalaisilla radiokanavilla, se julkaistiin Euroopassa, toukokuussa 2009. Levy on kokonaisuudessaan swahilinkielinen ja keskittyy erityisesti sosiaalisiin ongelmiin, kuten köyhyyteen Tansaniassa.Kongoi sivustolla. Viitattu 27.7.2012

Mzungu Kichaa on toiminut myös tuomarina Tansanian tunnetuimmassa kykyjenetsintä televisiokilpailussa nimeltä "Bongo Star Search".Reverb Nation sivustolla. Viitattu 27.7.2012

Diskografia
Albumit
 Tuko Pamoja (2009)
 Hustle EP (2012)
 Relax EP (2014)

Singlet
 Mambo ya Pwani (2001)

Palkinnot
Voitto
2009 African Achievement Awards - Paras tulokas

Ehdolla
2009 Danish World Music Award - Paras maailmanmusiikkilevy

 Lähteet 

Aiheesta muualla

 Myspace-sivut
 Facebook-sivut
 Reverb Nation sivustolla

Luokka:Tanskalaiset muusikot
Luokka:Tansanialaiset muusikot
Luokka:Syntymävuosi puuttuu
Luokka:Elävät henkilöt